446 
VL. KULCZYNSKI 
Monodontium nov. gen. 
j Barycheleis E. Sim. adnumerandum. 
Area oculorum insigniter latior quam longior et pone latior quam 
ante. Oculi laterales antici non longius saltem a margine clypei quam 
a mediis posticis, inter se non longius quam sescupla diametro maiore 
remoti. Mandibulæ apice non productæ, rastello e dentibus gracilibus 
constanti instructæ. Fovea media cephalothoracis fundo transverso et 
recto. Organum stridendi nullum. Labium dente uno prope medium 
armatum. Pedum unguiculi bini, fasciculis tarsalibus non breviores sal¬ 
tem. Mamillæ inferiores minutæ aut nullæ. 
Nescio, utrum Novam Guineám septentrionali-orientalem species 
una Monodontii insigniter mutabilis an complures species inter se si¬ 
millimae incolant. Ad quaestionem hanc decernendam exempla a Cei. 
L. Biró collecta, pleraque non adulta, adulta vero pauca et feminina 
solum, non sufficiunt. Differunt ea inter se imprimis statura, oculorum 
situ et magnitudine, et numero mamillarum ! 1 In praesenti species una 
instituenda et varietates eius quatuor distinguendae mihi videntur; in¬ 
vestigationes ulteriores fortasse demonstrabunt, varietates has (pro parte?) 
species proprias esse, quod tamen parum probabile videtur, quoniam 
etiam hae notae, quibus varietates dictae infra distinguuntur, manifesto 
mutabiles sunt: inter exempla a Cei. Biró collecta ne duo quidem in¬ 
veni, quae notis his — numero mamillarum excepto — inter se con¬ 
veniant perfecte. 
Monodontium mutabile n. sp. 
Femina (ad Erima lecta). 
Céphalothorax 3*4 mm. longus, 2*7 latus, omnium subtilissime 
reticulatus, disperse pilosus, ovatus pone latior, lateribus prope angulos 
faciei breviter et leviter sinuatis, margine postico ca. 1*7 longo, late 
leviter sinuato, fronte ca. 2*2 lata, paullulo modo rotundata; dorsum 
a latere visum fovea media incisum, ceterum ab oculis usque ad mar¬ 
ginem posticum parum inaequabiliter et modice arcuatum, in parte tho¬ 
racica insigniter humilius quam in cephalica. Impressiones cephalicae 
et impressiones radiantes partis thoracicae utrimque binae vadosae quidem 
sed distinctae; fovea media paullulo pone a /a longitudinis sita, ca. 0*75 
1 Difficile ad fidem sane est, speciem ullam aranearum numero mamillarum 
variare posse ; notandum est tamen, mamillas interiores Monodontiorum organa 
esse manifesto obsolefacta et, ni fallor, ad nullum usum idonea ; tubulos textorios 
in eis invenire non potui saltem. 
